ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องกำหนดอัตราค่าบริการ และหลักเกณฑ์เงื่อนไขในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อม ทรัพยากรธรรมชาติและสุขภาพพ.ศ. ๒๕๕๘ โดยที่ประกาศกระทรวงทรัพยากรธรรมชาติและสิ่งแวดล้อม เรื่องกำหนดหลักเกณฑ์ วิธีการระเบียบปฏิบัติและแนวทางในการจัดทำรายงานการวิเคราะห์ผลกระทบสิ่งแวดล้อมสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อม ทรัพยากรธรรมชาติและสุขภาพ ลงวันที่ ๒๙ ธันวาคม ๒๕๕๒ข้อ ๔ กำหนดว่าเมื่อคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมเห็นชอบกับรายงานการวิเคราะห์ผลกระทบสิ่งแวดล้อมแล้วให้สำนักงานนโยบายและแผนทรัพยากรธรรมชาติและสิ่งแวดล้อมจัดส่งผลการพิจารณาของคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมให้หน่วยงานของรัฐซึ่งเป็นผู้รับผิดชอบโครงการหรือกิจการนั้นหรือหน่วยงานของรัฐผู้อนุญาตโครงการเพื่อให้หน่วยงานดังกล่าวจัดให้มีกระบวนการรับฟังความคิดเห็นของประชาชนหรือผู้มีส่วนได้เสียโดยผู้ขออนุญาตประกอบกิจการพลังงานที่อาจก่อให้เกิดผลกระทบต่อชุมชนอย่างรุนแรงต้องเป็นผู้รับผิดชอบค่าใช้จ่ายในการจัดให้มีการดำเนินการรับฟังความคิดเห็นของประชาชนและผู้มีส่วนได้เสียตามที่คณะกรรมการกำกับกิจการพลังงานกำหนดอาศัยอำนาจตามข้อ ๗ ของระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน พ.ศ. ๒๕๕๑ซึ่งแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน (ฉบับที่ ๒) พ.ศ. ๒๕๕๗คณะกรรมการกำกับกิจการพลังงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่อง กำหนดอัตราค่าบริการและหลักเกณฑ์เงื่อนไขในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อม ทรัพยากรธรรมชาติและสุขภาพ พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้โครงการหรือกิจการที่อาจก่อให้เกิดผลกระทบต่อชุมชนอย่างรุนแรง หมายความว่าโครงการหรือกิจการที่อาจก่อให้เกิดผลกระทบต่อชุมชนอย่างรุนแรงตามที่กฎหมายกำหนดหรือกำหนดโดยหน่วยงานผู้มีอำนาจหน้าที่ตามกฎหมายค่าใช้จ่าย หมายความว่าค่าใช้จ่ายในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงผู้ขอรับใบอนุญาต หมายความว่าผู้ขอรับใบอนุญาตประกอบกิจการพลังงานที่ประสงค์จะดำเนินโครงการหรือกิจการที่อาจก่อให้เกิดผลกระทบต่อชุมชนอย่างรุนแรงคณะกรรมการผู้ชำนาญการหมายความว่า คณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมสำนักงาน กกพ. หมายความว่าสำนักงานคณะกรรมการกำกับกิจการพลังงานข้อ ๔ ให้สำนักงาน กกพ.เรียกเก็บค่าใช้จ่ายจากผู้ขอรับใบอนุญาตโดยแจ้งเป็นหนังสือเมื่อคณะกรรมการผู้ชำนาญการเห็นชอบกับรายงานการวิเคราะห์ผลกระทบสิ่งแวดล้อมและสำนักงานนโยบายและแผนทรัพยากรธรรมชาติและสิ่งแวดล้อมได้จัดส่งผลการพิจารณาของคณะกรรมการผู้ชำนาญการให้สำนักงานกกพ. แล้ว โดยค่าใช้จ่ายเป็นไปตามที่สำนักงาน กกพ.ได้ทำการตกลงและลงนามสัญญาจ้างที่ปรึกษาในแต่ละโครงการเมื่อผู้ขอรับใบอนุญาตได้รับหนังสือจากสำนักงาน กกพ. ตามวรรคหนึ่งแล้วให้ผู้ขอรับใบอนุญาตชำระค่าใช้จ่ายภายในสามสิบวันนับแต่วันที่ได้รับหนังสือข้อ ๕ ให้ผู้ขอรับใบอนุญาตชำระค่าใช้จ่าย ณสำนักงาน กกพ.ข้อ ๖ เมื่อผู้ขอรับใบอนุญาตได้ชำระค่าใช้จ่ายครบถ้วนแล้วสำนักงาน กกพ. จะดำเนินการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงต่อไปและเมื่อได้ดำเนินการเสร็จแล้ว สำนักงาน กกพ.จะแจ้งผลการดำเนินการดังกล่าวให้ผู้ขอรับใบอนุญาตทราบโดยเร็วข้อ ๗ ให้สำนักงาน กกพ.มีสิทธิที่จะปรับปรุงเปลี่ยนแปลงค่าใช้จ่ายตามที่เกิดขึ้นจากกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงโดยให้นำความในข้อ ๓ และข้อ ๔ มาบังคับใช้ โดยอนุโลมข้อ ๘ กรณีเกิดเหตุสุดวิสัย ทำให้การดำเนินการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงไม่อาจดำเนินการต่อไปได้ให้ค่าใช้จ่ายที่เกิดขึ้นก่อนเกิดเหตุสุดวิสัยตกเป็นภาระของผู้ขอรับใบอนุญาตส่วนค่าใช้จ่ายที่เหลือให้สำนักงาน กกพ.คืนแก่ผู้ขอรับใบอนุญาตโดยเร็วข้อ ๙ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๒ มิถุนายน พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงานปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๓ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๖ ง/หน้า ๙/๑๖ มิถุนายน ๒๕๕๘